ai4bharat/Pralekha huggingface dataset:
سائنس اور ٹیکنالوجی کی وزارت
سائنس اور ٹکنالوجی کے محکمےنے عام پالیسی اور بہترین طریقوں کو فروغ دینے کے لئے مشترکہ سائنس کمیونیکیشن فورم قائم کیا
نئی دہلی، 11 جون 2020، سائنس اور ٹکنالوجی کے محکمے نے سرکاری شعبے کے مختلف سائنس کمیونی کیشن اداروں اور ایجنسیوں کے درمیان بات چیت تعاون اور تال میل کی سہولت فراہم کرانے کے مقصد سے ایک مشترکہ شائنس کمیونیکشن سائنس کی تشکیل کی ہے۔
یہ فورم مختلف اداروں میں سائنس کمیونی کیشن کی کوششوں کو ایک مقام پر لانے اور ایک قومی سائنس کمیونی کیشن فریم ورک تیار کرنے کے آخری مقصد کو پورا کرنے کے لئے بڑے پیمانے پر ایک عام پالیسی اور بہترین طریقے اختیار کرنے میں مدد کرسکتا ہے۔ اس میں سائنس اور ٹکنالوجی کے علاوہ زراعت ، صحت، ثقافت، دفاع، خلا، ایٹمی توانائی اور اطلاعات و نشریات سمیت مختلف مرکزی وزارتوں اور محکموں کے سینئر افسروں کی نمائندگی ہوگی۔
سائنس اور ٹکنالوجی کے محکمے کے سکریٹری پروفیسر آشوتوش شرما نے بتایا کہ یہ فورم ملک میں عوام کے درمیان سائنسی بیداری پھیلانے اور سائنسی رجحان پیدا کرنے ، جس سے کہ ایک اختراع پر چلنے والے معاشرے کی تعمیر کرنے کے لئے میکرو اور مائیکرسطح پر سائنس کمیونی کیشن پروگرامو ں کی موثر منصوبہ بندی اور نفاذ کے لئے حکمت عملی تیار کرنے کا کام کرے گا جو کہ آتم نربھر بھارت کے لئے ایک ایکو سسٹم تیار کرنے میں معاون ہو گا۔
ہندوستان میں سائنس کمیونی کیشن کے معاملے میں ایک بہت زبردست تنظیمی ڈھانچہ ہے۔ سائنس کمیونی کیشن کی ترقی اور فروغ کے لئے کم سے کم 5 قومی تنظیمیں کام کررہی ہیں۔ ان میں نیشنل انسٹی ٹیوٹ آف سائنس کمیونی کیشن اینڈ انفارمیشن ریسارسز 1991 ، قومی بھابھا سینٹر فار سائنس ایجوکیشن  نیشنل کونسل آف سائنس میوزیم  اور نیشنل کونسل فار سائنس اینڈ ٹکنالوجی کمیونی کیشن  اور وگیان پرسار  شامل ہیں۔ اس کے علاوہ مختلف سائنسی تنظیموں میں ان کے اپنے سائنس کمیونی کیشن کے شعبے ہیں۔ ان اداروں میں سی ایس آئی آر ، آئی سی اے آر ، آئی ای ایم آر، ڈی آر ڈی او، ڈی اے ای، اسرو، سائنس سیل ، اے آئی آر وغیرہ شامل ہیں۔ تقریباً تمام قومی تجربہ گاہوں اور سائنسی اداروں میں سائنس کمیونی کیشن اور عوام تک اپنی بات پہنچانے کےلئے کسی نہ کسی طرح کا ادارہ جاری میکانزم موجود ہے۔
یہ تنظیمیں مختلف طریقوں اور ذرائع سے عوام تک سائنس کمیونی کیشن پہنچانے میں تعاون کررہی ہیں۔ لیکن بڑے پیمانے پر عام پالیسیاں تیار کرنے اور اختیار کرنے اور بہترین طریقے اختیار کرنے کےلئے بات چیت کی بہت زیادہ گنجائش موجود ہے۔ملک گیر سطح پر تال میل کے ساتھ اجتماعی پروگرام چلانے کے لئے ان کے مشترکہ نفاذ اور یکجائی کی ضرورت ہے۔جس سے ایک قومی سائنس کمیونی کیشن فریم ورک تیار ہوسکتاہے۔

۔۔۔۔۔۔۔۔۔۔۔
م ن۔ ا گ۔ن ا۔

U-3215
(Visitor Counter : 130
ماحولیات، جنگلات اور موسمیاتی تبدیلی کی وزارت
خانگ چین ژونگا بایو اسفیئر ذخیرہ بھارت کا وہ 11وں بایو اسفیئر ذخیرہ بن گیا ہے جسے عالمی بایو اسفیئر ذخائر کے نیٹ ورک میں شامل
نئی دہلی۔08اگست، خانگ چین ژونگا بایواسفیئر ذخیرہ، بھارت کا وہ 11واں بایو اسفیئر ذخیرہ بن گیا ہے، جسے یونیسکو کے ذریعے تشخیص کردہ بایو اسفیئر ذخائر کے عالمی نیٹ ورک  میں شامل کیا گیا ہے۔ خانگ چین ژونگا بایواسفیئر ذخیرہ کو ڈبلیو این بی آر میں شامل کرنے کا فیصلہ 23 جولائی سے 27 جولائی 2018 کے دوران پالم بینک، انڈونیشیا میں منعقدہ یونیسکو کے انسان اور بایو اسفیئر سے متعلق پروگرام کی بین الاقوامی تال میل کونسل کے 30ویں اجلاس میں لیا گیا تھا۔ واضح رہے کہ بھارت کے پاس 18 بایو اسفیئر ذخائر ہیں اور خانگ چین ژونگا بایواسفیئر ذخیرے کو، ڈبلیو این بی آر کے تحت زمرہ بند بین الاقوامی فہرست میں شامل کرنے کے بعد، اسے 11واں مقام حاصل ہوا ہے اور سات بایو اسفیئر ذخائر گھریلو بایو اسفیئر ذخائر کے طور پر موجود ہیں۔
واضح رہے کہ خانگ چین ژونگا بایواسفیئر ذخیرہ، سکم میں واقع ہے جو دنیا میں بلند ترین مقام پر واقع ایکو نظام ہے اور یہ سطح سمندر سے ایک 220 میٹر بلندی پر واقع ہے۔ اس میں گوناگوں ایکو لائنیں شامل ہیں اور سب ٹراپکس سے لے کر آر کٹک تک کا زون اور مختلف بایو ماس والے قدرتی جنگلات بھی اس کے تحت آتے ہیں۔ یہ تمام جنگلات مختلف النوع جنگلات اور بستیوں کی دولت سے مالا مال ہیں۔
مذکورہ بایو اسفیئر ریزرو کا بنیادی رقبہ بڑی حد تک جنگلی جانوروں کی محفوظ پناہ گاہوںپر مشتمل ہے۔ جنوبی اور وسطی لینڈ اسکیپ ،جو کور ایریا کا 86 فیصد حصہ ہے، عظیم تر ہمالیائی خطے میں واقع ہے۔ مذکورہ رقبے کا شمالی حصہ 14 فیصد حد تک، ٹرانس ہمالیائی خصوصیات کا حامل ہے۔ یہاں معیشت حیوانات پر مبنی سیاحت کی سرگرمیوں کو فروغ دینے کے لیے بفر زون ڈویلپ کیے جارہے ہیں۔ پودھ کاری اور مٹی کے تحفظ کا کام بھی جاری ہے۔
کور زون یعنی خانگ چین ژونگا بایواسفیئر قومی پارک کو 2016 میں مرکب زمرے کے تحت عالمی ہیریٹج کا درجہ حاصل ہوا تھا۔ اس خطے میں واقع متعدد پہاڑ، چوٹیاں، جھیلیں، گپھائیں، چٹانیں استوپ  اور گرم پانی کے چشمے زیارت کے مقامات کے طور پر جانے جاتے ہیں۔ شمالی سکم کے تحت ژونگو گھاٹی میں 118 سے زائد ادویہ جاتی پودے پائے جاتے ہیں ٹرانزیشن زون کو ایکو ترقیات سرگرمیوں، جنگل بانی، ادویہ جاتی پودوں اور جڑی بوٹیوں کی پودھ کاری اور مٹی کےتحفظاتی اقدامات کے ہدف کے تحت لایا گیا ہے۔
صحت اور خاندانی بہبود کی وزارت
ریاستوں اورمرکز کے زیرانتظام علاقوں میں کووڈ -19 سے بچاؤ والی خوراک کی دستیابی سے متعلق تازہ ترین صورت حال
ریاستوں اورمرکز کے زیرانتظام علاقوں میں 195.63 کروڑ سے زیادہ ویکسین خوراکیں فراہم کی گئیں
ریاستوں اورمرکز کے زیرانتظام علاقوں کے پاس تقریبا7.23کروڑ بچے ہوئے اور غیراستعمال شدہ ٹیکے اب بھی دستیاب ہیں
مرکزی حکومت پورے ملک میں کووڈ -19 سے بچاؤ کے لئے ٹیکہ کاری کے کام کی رفتار میں تیزی لانے اوراس کے دائرے میں توسیع کرنے کے تئیں عہدبند ہے ۔ کووڈ ۔19سے بچاؤ کے لئے عام ٹیکہ کاری کی مہم کا 16جنوری 2021 کو آغاز کیاگیاتھا۔ کووڈ-19 ٹیکہ کاری کی ہمہ گیری کے نئے مرحلے کاآغاز21 جون 2021 سے کیاگیاتھا۔ اس مہم میں ریاستوں اورمرکز کے زیرانتظام علاقوں کو مزید ٹیکے دستیاب کراکے اس مہم میں خاطرخواہ تیزی لائی گئی ہے تاکہ ریاستیں اورمرکزکے زیرانتظام علاقے بہترطورپر منصوبہ بندی کرسکیں اورویکسین کی سپلائی چین میں سہولت پیداکرسکیں ۔
ملک گیر ٹیکہ کاری مہم کے حصے کے طورپر حکومت ہند ، ریاستوں اورمرکز کے زیرانتظام علاقوں کو کووڈ ۔19سے بچاؤ کے ٹیکے بالکل مفت فراہم کرکے ان کی معاونت کررہی ہے ۔ کووڈ ۔19سے بچاؤ کے لئے عام ٹیکہ کاری مہم کے نئے مرحلے میں ، حکومت ہند ، ملک میں ویکسین مینوفیکچررس کے ذریعہ تیارکی گئی ویکسین کے 75 فیصد حصے کی خریداری کرکے انھیں ریاستوں اورمرکز کے زیرانتظام علاقوں کو بالکل مفت سپلائی کرے گی ۔
|
|
ویکسین کی خوراکیں
|
|

|
|
فراہم کی گئی خوراکیں
|
|
1,95,63,07,825
|
|
بچی ہوئی خوراکیں
|
|
7,23,07,840
حکومت ہند نے  کے ذریعہ اور ریاستی سرکار سے براہ راست خریداری کے زمرے کے تحت ریاستوں اور مرکز کے زیر انتظام علاقوں 195.63 کروڑ کے قریب  ویکسین کی خوراکیں دستیاب کرائی جاچکی ہیں۔
مزید برآں7.23کروڑ سے زیادہ بچی ہوئی اورغیراستعمال شدہ کووڈ-19 کی خوراکیں اب بھی ریاستوں اورمرکز کے زیر انتظام علاقوں کے پاس دستیاب ہیں، جن کو ا بھی استعمال کیاجانا ہے۔
وزارت خزانہ
انکم ٹیکس محکمے نے مغربی بنگال میں ترسیلی ٹاور تیار کرنے والے ایک ممتاز گروپ کے خلاف تلاش کی کارروائی کی
انکم ٹیکس محکمے نے کولکاتہ کے بجلی کی ترسیل اور تقسیم  سے متعلق ڈھانچے ،اسٹیل کے ڈھانچے ،اسٹیل کے ای آر ڈبلیو پائپس اور پولیمر سے متعلق مصنوعات وغیرہ تیار کرنے والے ایک ممتاز گروپ کے خلاف 24.08.2022 کو تلاش اور ضبطی کی کارروائی انجام دی۔ تلاش کی اس کارروائی کے دوران مغربی بنگال اور جھارکھنڈ میں پھیلی 28 املاک کا احاطہ کیا گیا ۔
تلاش کارروائی کے دوران ،مذکورہ گروپ کے ذریعہ ٹیکس چوری کی غرض سے اختیار کئے جانے والے مختلف طریقہ کار کا پتہ لگایا گیا ۔دستاویزات اور فرضی اخراجات ظاہر کرنے والے ڈیجیٹل ڈیٹا اور بغیر انکشاف والی نقد فروخت کی شکل میں کافی تعداد میں ماخوذ کئے جانے والے ثبوت ملے ہیں۔ اس کے علاوہ تلاش کی کارروائی کے دوران غیر منقولہ املاک کی حصولیابی کے لئے بغیر انکشاف کی گئی نقد رقم کا استعمال اور بغیر حساب کتاب والے قرض وغیرہ کا بھی پتہ چلا ہے۔
ضبط کئے گئے ثبوتوں کے ابتدائی تجزیہ سے انکشاف ہوا ہے کہ گروپ نے بہت سی فرضی کمپنیوں کا استعمال کیا ہےتاکہ اس کی اہم تشویشات دورکرنے سے متعلق اندراج فراہم کئے جاسکیں ۔اس کے علاوہ مختلف فرضی کمپنیوں کے توسط سے ایک اینٹی آپریٹر کےذریعہ لگ بھگ 150 کروڑ سے زیادہ رقم کے اندراج کا بھی پتہ چلا ہے ۔
تلاش کی اس کارروائی کے دوران اب تک 250 کروڑ سے زیادہ کی بغیر حساب کتاب کی آمدنی کا پتہ چلا ہے۔
مزید چھان بین جاری ہے۔
وزارت خزانہ
انکم ٹیکس ایکٹ، 1961 کے سیکشن 234ایچ کے تحت فیس مقرر کرنے کے لیے انکم ٹیکس قوانین، 1962 کی دفعات میں ترمیم
نئی دہلی:30؍مارچ2022: انکم ٹیکس ایکٹ، 1961  کی دفعات کے تحت ہر وہ شخص جسے یکم جولائی 2017 کو پین الاٹ کیا گیا ہے اور وہ آدھار نمبر حاصل کرنے کا اہل ہے، اس کے لئے ضروری ہے کہ وہ 31 مارچ 2022 کو یا اس سے پہلے اپنے آدھار کی اطلاع مقررہ اتھارٹی کو دے۔ ایسا کرنے میں ناکام ہونے پر اس کا پین غیر فعال ہو جائے گا اور وہ تمام طریقہ کار جن میں پین کی ضرورت ہوتی ہے روک دیے جائیں گے۔ ایک مقررہ فیس کی ادائیگی کے بعد مقررہ اتھارٹی کو آدھار کی اطلاع دینے پر پین کو دوبارہ فعال کیا جا سکتا ہے۔
ٹیکس دہندگان کو ہونے والی تکلیف کو کم کرنے کے لئے نوٹیفکیشن نمبر17/2022 مورخہ 29 مارچ، 2022 کے مطابق31 مارچ، 2023 تک ٹیکس دہندگان کو ایک موقع فراہم کیا گیا ہے کہ وہ کسی ردعمل کا سامنا کئے بغیر اپنے آدھار کو پین سے منسلک کرنے کے لئے آدھار کے لیے مقررہ اتھارٹی کو مطلع کریں۔ اس کے بعد نتیجے میں ٹیکس دہندگان کو آدھار کو مطلع کرتے وقت یکم اپریل 2022 سے تین ماہ تک 500 روپے کی فیس اور اس کے بعد 1000 روپے کی فیس ادا کرنے کی ضرورت ہوگی۔
تاہم 31 مارچ 2023 تک ان تشخیص کاروں کا پین جنہوں نے اپنے آدھار کو مطلع نہیں کیا ہے، ایکٹ کے تحت طریقہ کار کے لیے کام کرتا رہے گا، جیسے آمدنی کی واپسی، رقم کی واپسی کی کارروائی وغیرہ۔ اس سلسلے میں ایک تفصیلی سرکلر نمبر7/2022 مورخہ 30 مارچ 2022 کو بھی جاری کر دیا گیا ہے۔
31 مارچ، 2023 کے بعد ٹیکس دہندگان کا پین جو اپنے درکار آدھار کو مطلع کرنے میں ناکام رہتے ہیں غیر فعال ہو جائے گا اور پین پیش کرنے، اطلاع دینے یا حوالہ نہ دینے کے ایکٹ کے تحت تمام نتائج ایسے ٹیکس دہندگان پر نافذالعمل ہوں گے۔
بجلی کی وزارت
ای ای ایس ایل نے ہندوستان بھر میں شہری بلدیاتی اداروں اور گرام پنچایتوں میں ایک اعشاریہ دو پانچ کروڑ ایل ای ڈی اسٹریٹ لائٹیں لگائیں
ایس ایل این پی سے سالانہ تقریباً آٹھ اعشاریہ پانچ بلین یونٹوں کی بچت ہوئی جو 6800 کروڑ روپے کے برابر ہے
عزت مآب وزیر اعظم نے 5 جنوری 2015 کو نیشنل ایل ای ڈی پروگرام کا آغاز کیا جس کے تحت روایتی اسٹریٹ لائٹوں کی جگہ توانائی کی بچت والی ایل ای ڈی اسٹریٹ لائٹیں لگانے کے لئے اسٹریٹ لائٹ نیشنل پروگرام  وضع کیا گیا۔
توانائی کے مؤثر استعمال والی خدمات فراہم کرنے والے ادارے  نے آج تک پورے ہندوستان میں شہری بلدیاتی اداروں اور گرام پنچایتوں میں 1.25 کروڑ ایل ای ڈی اسٹریٹ لائٹیں لگائی ہیں۔
اسٹریٹ لائٹ نیشنل پروگرام اُن ریاستوں/شہری بلدیاتی اداروں میں نافذ کیا جا رہا ہے جنہوں نے ای ای ایس ایل کے ساتھ نفاذ کے معاہدے کئے ہیں۔ فی الحال ای ای ا ایس ایل 23 ریاستوں اور 6 مرکز کے زیر انتظام علاقوں میں اسٹریٹ لائٹ نیشنل پروگرام کو عمل میں لا رہا ہے۔ ای ای ایس ایل نے تمام ریاستوں/مرکز کے زیر انتظام علاقوں کو تجاویز پیش کردی ہیں۔ جب متعلقہ ریاست/مرکز کے زیر انتظام علاقوں کی انتظامیہ انہیں منظور کرلیتی ہیں اور شہری بلدیاتی اداروں کے ساتھ معاہدے ہو جاتے ہیں تو ای ای ایس ایل والے اسٹریٹ لائٹس کی تبدیلی شروع کر دیتے ہیں۔
فی الحال 1,615 شہری بلدیاتی اداروں نے ای ای ا ایس ایل کے ساتھ ایس ایل این پی کے تحت روایتی اسٹریٹ لائٹوں کی جگہ ایل ای ڈی اسٹریٹ لائٹیں لگانے کے لئے معاہدہ کیا ہے۔
ایس ایل این پی سے اب تک سالانہ تقریباً 8.5 بلین یونٹوں کی بچت ہوئی جو 6800 کروڑ روپے کے برابر ہے۔
یہ معلومات بجلی اور نئی اور قابل تجدید توانائی کے مرکزی وزیر جناب آر کے سنگھ نے آج راجیہ سبھا میں ایک تحریری جواب میں فراہم کیں۔
صحت اور خاندانی بہبود کی وزارت
کابینہ نے طبی تحقیق کی بھارتی کونسل  اور اینٹی مائکروبیل ریزسٹنس ریسرچ اینڈ انوویشن پر جی اے آر ڈی پی فاؤنڈیشن، سوئٹزرلینڈ کے درمیان مفاہمت نامے کو منظوری دی
نئی دہلی، 18 اگست 2021:
وزیر اعظم جناب نریندر مودی کی سربراہی میں، مرکزی کابینہ کو بین الاقوامی سائنسی و تکنیکی تعاون اور باہمی دل چسپی کے شعبوں میں شراکت داری کو فروغ دینے کے فریم ورک میں طبی تحقیق کی بھارتی کونسل  اور اینٹی مائکروبیل ریزسٹنس ریسرچ اینڈ انوویشن پر جی اے آر ڈی پی فاؤنڈیشن، سوئٹزلینڈ کے مابین دستخط کیے گئے مفاہمت نامے سے آگاہ کیا گیا۔ مذکورہ مفاہمت نامے پر بھارت نے مارچ 2021 میں دستخط کیے تھے۔
فوائد:
یہ مفاہمت نامہ باہمی دل چسپی کے شعبوں میں بین الاقوامی سائنسی اور تکنیکی تعاون کے فریم ورک کے اندر بھارت اور سوئٹزرلینڈ کے درمیان تعلقات کو مزید مستحکم کرے گا۔
مالی اثرات:
آئی سی ایم آر-جی اے آر ڈی پی کے تعاون میں مشترکہ مقاصد کی کام یابی کو یقینی بنانے کے لیے دونوں فریقوں کی جانب سے مالی و بالجنس حصے داری کے لیے طریقہ کار قائم کرنا شامل ہوگا۔ فنڈنگ براہ راست دیگر فریق یا پروجیکٹس میں شامل تیسرے فریق کو فراہم کی جا سکتی ہے۔ تمام مالی و بالجنس تعاون علیحدہ قانونی طور پر پابند معاہدوں کے تابع ہوں گے۔
پس منظر:
آئی سی ایم آر ملک میں بائیومیڈیکل تحقیق کو درون جامعہ اور برون جامعہ تحقیق کے ذریعے فروغ دیتا ہے۔ جی آر ڈی پی ایک غیر منافع بخش تحقیقی اور ترقیاتی ادارہ ہے جو نئے یا بہتر اینٹی بائیوٹک علاج کی تیاری اور فراہمی کے ذریعے اور ان کی پائیدار رسائی کو یقینی بنانے کی کوشش کرتے ہوئے عالمی طور پر عوامی صحت کی ضروریات کو پورا کرتا ہے۔
صدر جمہوریہ کا سکریٹریٹ
بنگلہ دیش کے نوجوانوں کے ایک وفد نے صدر جمہوریہ سے ملاقات کی
بنگلہ دیش کے نوجوانوں کے ایک وفد نے آج  راشٹرپتی بھون میں ہندوستان کی صدر جمہوریہ محترمہ دروپدی مورمو سے ملاقات کی۔
وفد کے ممبروں کو خطاب کرتے ہوئے صدر جمہوریہ نے کہا کہ وہ سب بنگلہ دیش کے مستقبل کے لیڈر ہیں۔ وہ نہ صرف بنگلہ دیش کے مستقبل کے محافظ ہیں، بلکہ ہندوستان اور بنگلہ دیش کے خصوصی تعلقات کے بھی محافظ ہیں۔ انہوں نے اس یقین کا اظہار کیا کہ وہ آنے والے برسوں میں دونوں ملکوں کے درمیان تعلقات کو مضبوط کرنے میں ایک اہم کردار ادا کریں گے۔
صدر جمہوریہ نے کہا کہ یہ دورہ اہم ہے، کیونکہ یہ بنگلہ دیش کی آزادی کی 50ویں سالگرہ ، ہندوستان اور بنگلہ دیش کے درمیان سفارتی تعلقات کے قیام اور شیخ مجیب الرحمان کی پیدائش کی صدی کی پچھلے سال کی تقریبات کے تسلسل کو جار ی رکھتا ہے، جن کو ہندوستان میں بھی اتنا ہی احترام کیا جاتا ہےاور یاد کیا جاتا ہے ، جتنا کہ بنگلہ دیش میں۔
صدر جمہوریہ نے کہا کہ ہندوستان کو بنگلہ دیش کی آزادی کی جنگ میں ایک دوست اور حصے دار ہونے پر فخر ہے اور بنگلہ دیش کے ساتھ اپنا ترقیاتی سفر بھی جاری رکھے ہوئے ہے۔ ہمار ے لئے اس جذبے کو بنائے رکھنا اہم ہے، جو ہمارے دونوں ملکوں اور ہمارے لوگوں کے درمیان گہری دوستی کی تحریک دیتا ہے۔انہوں نے کہا کہ بنگلہ دیش کی آزادی اور اس کی ترقی و خوشحالی عالمی برادری کے لئے ایک تحریک دینے والی کہانی ہے۔ بنگلہ دیش کے نوجوانوں کا ایک ماضی ہے، جو فخر سے بھرا ہو اہے اور ایک مستقبل جو وعدوں سے بھرا ہے۔
صدر جمہوریہ نے کہا کہ بنگلہ دیش ہر ہندوستانی کے دل اور دماغ میں بہت ہی خاص جگہ رکھتا ہے۔ہمارے ملک کے درمیان گہرے ثقافتی تعلقات ہیں۔ہم آرٹ ، موسیقی اور ادب سمیت کئی چیزیں آپس میں ساجھا کرتے ہیں۔انہوں نے کہا کہ ہندوستان نے ہمیشہ بنگلہ دیش کے ساتھ دوستی کو اعلیٰ اولیت دی ہے اور ہم اس کی مکمل صلاحیت کا استعمال کرنے کے لئے عہد بند ہیں۔ ہمارا گہرا تعاون اس بات کا اظہار ہے کہ دونوں ممالک اس تعلق کو کتنی اہمیت دیتے ہیں۔ انہوں نے دہلی اور لندن میں وزیر اعظم شیخ حسینہ کے ساتھ اپنے حالیہ ملاقاتوں کو یاد کیا۔
صدر جمہوریہ نے کہا کہ ہندوستان اور بنگلہ دیش دونوں کی آبادی نوجوان ہے۔ہندوستان کی آدھی سے زیادہ آبادی نوجوانوں پر مشتمل ہے اور بنگلہ دیش کی آبادی ہمارے ہی جیسی ہے، جس میں نوجوانوں کی ایک بڑی آبادی ہے۔ انہوں نے کہا کہ اختراعات کار ، تخلیق کار، بلڈر اور مستقبل کے قائدین کی حیثیت سے دونوں ملکوں کے نوجوانوں کو مالیات، صحت اور تعلیم میں سبز توانائی، اسٹارٹ اَپس اور ٹیکنالوجی اہلیت والی خدمات جیسے جدید شعبوں میں منسلک ہونے کی ضرورت ہے۔
صدر جمہوریہ نے کہا کہ ہندوستان اور بنگلہ دیش کے درمیان پہلے سے ہی عوام کے درمیان کافی ربط ہے، لیکن ہمیں اور بھی بہت کچھ کرنے کی ضرورت ہے۔اس سلسلے میں دونوں ممالک کے نوجوان ہراول دستے کا کردار ادا کرسکتے ہیں۔ انہوں نے امید ظاہر کی کہ وفد کے ممبر اس موقع کا استعمال ہندوستان کے مختلف پہلوؤں، ہماری تکسیریت اور سائنس ، ٹیکنالوجی، آرٹ وغیرہ سے متعلق شعبوں میں فروغ پر معلومات اور تجربہ حاصل کرنے کے لئے کریں گے۔انہوں نے کہا کہ جس طرح سونار بنگلہ کی تعمیر کے لئے بنگلہ دیش کے نوجوانوں نے سخت محنت کی ، انہیں بھی ہندوستان اور بنگلہ دیش کے عوام کے درمیان امن ، خوشحالی اور دوستی کے سنہرے دور کا آغاز کرنے کے لئے اسی لگن اور ایمانداری سے کام کرنا چاہئے۔
کامرس اور صنعت کی وزارتہ
وزیر اعظم نے کہا ہے کہ ہندوستان کی برآمدات تیزی سے بڑھ رہی ہیں، عالمی ریٹنگ ایجنسیاں ہندوستان کی صلاحیت کو تسلیم کر رہی ہیں
ہندوستانی نوجوانوں نے ملک کو دنیا کے اسٹارٹ اپ ماحولیاتی نظاموں میں سرفہرست تین میں پہنچا دیا ہے: لال قلعہ کی فصیل سے وزیر اعظم
وزیر اعظم جناب نریندر مودی نے آج 77ویں یوم آزادی کے موقع پر لال قلعہ کی فصیل سے خطاب کرتے ہوئے کہا کہ ہندوستان کی برآمدات تیزی سے بڑھ رہی ہیں اور دنیا کہہ رہی ہے کہ ہندوستان اب نہیں رکے گا۔ انہوں نے کہا کہ عالمی ریٹنگ ایجنسیاں ہندوستان کی تعریف کر رہی ہیں اور کورونا کے بعد کے نئے ورلڈ آرڈر میں ہندوستانیوں کی قابلیت کو تسلیم کیا جا رہا ہے۔ انہوں نے کہا کہ ایک ایسے وقت میں جب عالمی سپلائی چین میں خلل پڑا تھا، ہم نے دنیا کو دکھایا کہ انسانی ضروریات پر توجہ دے کر ہی حل تلاش کیے جا سکتے ہیں۔ وزیر اعظم نے کہا کہ آج ہندوستان گلوبل ساؤتھ کی آواز بن گیا ہے اور ہندوستانی معیشت اب عالمی سپلائی چین کا حصہ ہے، جو اسے استحکام فراہم کرتی ہے۔
اسٹارٹ اپس پر بات کرتے ہوئے وزیر اعظم نے کہا کہ ہندوستان کے نوجوانوں نے ملک کو دنیا کے ٹاپ تھری اسٹارٹ اپ ماحولیاتی نظام میں جگہ دلا دی ہے۔ انہوں نے مزید کہا کہ دنیا کے نوجوان اس ترقی پر حیران ہیں، ہندوستان کے نوجوانوں کی صلاحیت کو دیکھ کر حیران ہیں۔ آج کی دنیا ٹکنالوجی سے چلنے والی ہے اور ہندوستان کے پاس ٹکنالوجی میں جو ٹیلنٹ ہے اس کو دیکھتے ہوئے دنیا میں ہمارا ایک اہم رول ہوگا۔ وزیر اعظم نے یہ بھی کہا کہ سب سے ترقی یافتہ ممالک کے عالمی رہنماؤں نے ڈیجیٹل انڈیا کی کامیابی کو تسلیم کیا ہے اور وہ ان اقدامات کے بارے میں مزید جاننا چاہتے ہیں۔
کامرس اور صنعت کی وزارتہ
الیکٹرانکس اشیا کی برآمدات میں اپریل - دسمبر ، 2021 میں 49 فیصد کا اضافہ ہوا
امریکہ 18 فیصد، متحدہ عرب امارات 16.6 فیصد یہ دونوں ممالک الیکٹرانکس برآمدات میں سر فہرست رہے
نئی دہلی،27 جنوری،2022 / بھارت کی الیکٹرانکس اشیاء کی برآمدات پچھلے مہینے 1.67 ارب امریکی ڈالر تک رہی ، ان میں دسمبر 2020 کی 1.25 ارب امریکی ڈالر کے مقابلے 33.99 فیصد کا اضافہ ہوا۔ برآمدات کے شعبے میں اپریل – دسمبر ، 2021 میں 49 فیصد کا اضافہ ہوا اور یہ 11.0 ارب امریکی ڈالر  تک پہنچ گئیں۔ جبکہ 2020 میں اسی مدت کے دوران یہ برآمدات 7.4 ارب امریکی ڈالر کی تھی۔ جبکہ الیکٹرانک اشیا کی برآمدات اپریل – دسمبر 2019 میں 8.8 ارب امریکی ڈالڑ اور اپریل – دسمبر 2014 میں  بالترتیب 26 فیصد اور 131 فیصد کا اضافہ ہوا تھا۔
اپریل – نومبر 2021 میں پانچ سر فہرست برآمداتی ممالک  کا حصہ اس طرح رہا : امریکہ 18 فیصد، متحدہ عرب امارات 16.6 فیصد ، چین 7.6 فیصد، نیدرلینڈ 4.5 فیصد اور جرمنی 4.2 فیصد ۔
بھارت کی الیکٹرانکس اشیاء کے شعبے کی برآمدات میں ایک بڑا حصہ موبائل فون کا ہے۔ اس شعبے میں آئ ٹی ہارڈ ویئر ، صارفین الیکٹرانکس ، صنعتی الیکٹرانکس، آٹو الیکٹرانکس ، الیکٹرونک کل پرزے، ایل ای ڈی لائٹیں، اہم الیکٹرانکس، پی سی بی اے، ملبوسات اورسماعتی آلات اور ٹیلی کام سامان۔
پچھلے مالی سال  میں الیکٹرانکس اشیا کی مجموعی برآمدات 11.11ارب امریکی ڈالر تھیں اور مالی سال 22-2021 کی شروع کی تین سہ ماہیوں میں 11.0 ارب امریکی ڈالر کی برآمدات کی گئیں، جس کے ساتھ اس شعبے میں ابھی تک کی سب سے زیادہ برآمدات کی ہیں جو مالی سال 20-2019 میں 11.7 ارب امریکی ڈالر کی پچھلی برآمدات سے کہیں زیادہ ہیں۔
حکومت کی طرف سے کیے گئے اقدامات جن کے بارے میں امید ہے کہ ان سے گھریلو مینوفیکچرنگ اور موبائل فون سمیت الیکٹرانکس اشیا کی برآمدات میں اضافہ ہوگا ۔ ان اقدامات میں بڑے پیمانے پر الیکٹرانکس مینوفیکچرنگ کے لیے پیداوار سے متعلق ترغیبی اسکیم  کی تشکیل ، آئی ٹی ہارڈویئر کے لیے پی ایل آئی، الیکٹرانک کل پرزوں اور سیمی کنڈکٹرز کی مینوفیکچرنگ کے فروغ سے متعلق اسکیم ، ترمیم شدہ الیکٹرانکس مینوفیکچرنگ کلسٹرز  جو الیکٹرانکس سے متعلق قومی پالیسی 2019 کے تحت ہے ، جس میں بھارت کو الیکٹرانکس ، سسٹم ڈیزائن اور مینوفیکچرنگ ایک عالمی مرکز کی حیثیت دینے کی بات کہی گئی ہے۔ اس کے علاوہ آٹومیٹک روٹ کے تحت 100 فیصد تک ایف ڈی آئی کی اجازت ہے ، یہ اجازت نافذ قوانین پر انحصار کرتے ہوئے الیکٹرانکس مصنوعات سازی کے لیے ہے۔
الیکٹرانکس اور اطلاعاتی ٹکنالوجی کی وزارت نے الیکٹرانکس کے شعبے کے لیے 24 جنوری، پیر کو ایک پانچ سالہ خاکے اور ایک پانچ سالہ خاکے اور ویژن کی دستاویز کی دوسری جلد کا اجرا کیا۔ ہلی جلد کا اجرا نومبر 2021 میں کیا گیا تھا۔ ویژن دستاویز میں بھارت کو اگلے پانچ سال میں 300 ارب امیکی ڈالر کے الیکٹرانکس مینوفیکچرنگ مرکز میں تبدیل کرنے کی بات کہی گئی ہے۔ جبکہ فی الحال بھارت کی یہ مینوفیکچرنگ 75 ارب امریکی ڈالر کی ہے۔
۔۔۔
ش ح ۔ اس۔ ت ح ۔
U –789
(Visitor Counter : 129
جدید اور قابل تجدید توانائی کی وزارت
آئی آر ای ڈی اے نے اب تک کا سب سے زیادہ ششماہی پی اے ٹی درج کیا
نئی دہلی، 13/نومبر 2021 ۔ جدید و قابل تجدید توانائی کی وزارت  کے ماتحت ادارے انڈین رینیو ایبل انرجی ڈیولپمنٹ ایجنسی  نے آج پہلی ششمالی اور مالی سال 2021-22 کے 30 ستمبر 2021 کو ختم ہوئی دوسری سہ ماہی کے لئے آڈٹ کئے ہوئے مالی نتائج کا اعلان کیا۔
کمپنی نے آپریشنز سے ہونے والی کل آمدنی 684.80 کروڑ روپئے درج کی ہے۔ اس کے علاوہ مالی سال 2022 کی دوسری سہ ماہی میں 110.27 کروڑ روپئے کا پرافٹ انٹر ٹیکس  درج کیا۔ کمپنی نے اب تک کا سب سے زیادہ 299.90 کروڑ روپئے کا ششماہی پی اے ٹی درج کیا ہے۔
آئی آر ای ڈی اے کے بورڈ آف ڈائریکٹرس نے 30 ستمبر 2021 کو ختم ہوئی، مالی سال 2021-22 کی پہلی اور دوسری سہ ماہی کے آڈٹ شدہ مالی نتائج کو اپنی میٹنگ میں منظوری دی۔ یہ میٹنگ آج طلب کی گئی تھی۔ میٹنگ میں کمپنی کی کارکردگی اور نمو کی ستائش کی گئی۔
مالی سال 2020-21 کی اسی مدت کے مقابلے میں 30 ستمبر 2021 کو ختم ہوئی ششماہی نتائج کی اہم جھلکیاں حسب ذیل ہیں:
- 206.63کروڑ روپئے کے مقابلے میں پی اے ٹی 299.90 کروڑ  درج کیا گیا۔
- آپریشنز سے حاصل ہونے والی کل آمدنی 1284.94 کروڑ روپئے کے مقابلے میں 1386.97 کروڑ روپئے بڑھی جو کہ 8 فیصد کا اضافہ ہے۔
- خالص این پی اے میں تخفیف : 5.79 فیصد کے مقابلے میں 4.87 فیصد 
- نیٹ ورتھ: 2742.98 کروڑ روپئے کے مقابلے میں 3333.19 کروڑ روپئے 
مالی سال 2020-21 کے دوران اسی مدت کے مقابلے میں مالی سال 2021-22 کی دوسری سہ ماہی کی اہم جھلکیاں حسب ذیل ہیں:
- قرض منظوری: 1172.32 کروڑ روپئے کے مقابلے میں 5925.12 کروڑ روپئے 
- قرض تقسیم: 2041.34 کروڑ روپئے کے مقابلے میں 3584.90 کروڑ روپئے
وزارت دفاع
ایئر مارشل سندیپ سنگھ اے وی ایس ایموی ایم نے فضائیہ کے نائب سربراہ کا عہدہ سنبھالا
نئی دہلی،یکم اکتوبر2021:ایئر مارشل سندیپ سنگھ اے وی ایس ایم وی ایم نےیکم اکتوبر 2021 کو فضائیہ کے نائب سربراہ کا عہدہ سنبھال لیا۔ نیشنل ڈیفنس اکیڈمی کے سابق طالب علم، ایئر مارشل نے دسمبر 1983 میں فائٹر پائلٹ کے طور پر فضائیہ کی فلائنگ برانچ میں کمیشن حاصل کیا تھا۔ ایئر آفیسر کے تجربے کار ٹیسٹ پائلٹ اور ایک کوالیفائیڈ فلائنگ انسٹریکٹر ہیں۔ وہ مختلف قسم کے لڑاکا طیاروں پر آپریشن جاتی اور تجرباتی ٹیسٹ کا بھرپور اور متنوع تجربہ رکھتے ہیں۔ اور انھوں نے تقریباً 4400 گھنٹے کی پرواز کی ہے۔
اپنے 38 سال کی خدمت کے دوران ایئرمارشل نے کئی اہم کمان سنبھالی اور حملے کی تقرریوں پر تعینات رہے۔ فضائیہ میں انھوں نے ایئرکرافٹ اور سسٹم ٹیسٹنگ اسٹبلشمنٹ کی کمان سنبھالی جو ایک ہراول فضائیہ کی بیس ہے اور ایک آپریشنل لڑاکا اسکواڈرن ہے۔ وہ اسسٹمنٹ چیف آف ایئر اسٹاف ، مشرقی فضائی کمان کے ہیڈکوارٹر میں سینئر ایئر اسٹاف آفیسر اور فضائیہ کے ہیڈکوارٹر میں ڈپٹی چیف آف ایئر اسٹاف رہ چکے ہیں۔
ایئر مارشل استی وسسٹھ سیوا میڈل اور وسسٹھ سیوا میڈل کا اعزاز حاصل کرچکے ہیں۔
جل شکتی وزارت
کٹاؤ مخالف اقدامات
جل شکتی کے وزیر مملکت جناب بشویسور ٹوڈو نے آج لوک سبھا میں ایک سوال کے تحریری جواب میں بتایا کہ کٹاؤ پر قابو پانے سمیت سیلاب کا انتظام ریاستوں کے دائرہ کار میں آتا ہے۔ متعلقہ ریاستی حکومتیں اپنی ترجیحات کے مطابق سیلاب سے متعلق انتظامات اور کٹاؤ مخالف اسکیمیں تیار کرتی ہیں اور ان پر عمل درآمد کرتی ہیں۔ مرکزی حکومت اہم علاقوں میں سیلاب کے انتظام کے لیے تکنیکی رہنمائی اور ترقیاتی مالی امداد فراہم کر کے ریاستوں کی کوششوں میں اضافہ کرتی ہے۔ مربوط سیلاب سے متعلق انتظامات کے نقطہ نظر کا مقصد اقتصادی قیمت پر سیلاب سے ہونے والے نقصانات کے خلاف معقول حد تک تحفظ فراہم کرنے کے لیے ساختی اور غیر ساختی اقدامات کے معقول امتزاج کو اپنانا ہے۔
سیلاب کے انتظام کے ڈھانچہ جاتی اقدامات کو مضبوط بنانے کے لیے، وزارت نے گیارہ اور بارہ پلان کے دوران سیلاب سے متعلق انتظامات پروگرام  کو نافذ کیا تھا ،تاکہ سیلاب کنٹرول، کٹاؤ مخالف ، نکاسی آب کی ترقی، سمندری کٹاؤ وغیرہ سے متعلق کاموں کے لیے ریاستوں کو مرکزی مدد فراہم کی جا سکے۔ جو بعد میں 18-2017 سے 21-2020 تک کی مدت کے لیے "سیلاب مینجمنٹ اور سرحدی علاقے پروگرام"  کے جزو کے طور پر جاری رہا اور محدود اخراجات کے ساتھ ستمبر 2022 تک بڑھایا گیا۔
ریاست مغربی بنگال سے، وزارت جل شکتی کے جاری سیلاب انتظامات اور سرحدی علاقے پروگرام  کے ایف ایم پی جزو کے تحت مرکزی امداد کے لیے 18 پروجیکٹ شامل کیے گئے تھے۔ 16 مکمل شدہ منصوبوں نے تقریباً 0.937 لاکھ ہیکٹر کے رقبے کو تحفظ فراہم کیا ہے اور تقریباً 2.35 ملین کی آبادی کو تحفظ فراہم کیا ہے۔ ایف ایم پی کے تحت مرکزی امداد کی رقم 1051.96 کروڑ روپے ریاست مغربی بنگال کو جاری کیے گئے ہیں۔ دریائے گنگا پر فرکا بیراج پراجیکٹ کے ذریعہ فرکا بیراج کے 12.5 کلومیٹر اپ اسٹریم اور 6.9 کلومیٹر ڈاون اسٹریم کے دائرہ اختیار میں کنارے کے تحفظ، کٹاؤ کے خلاف اقدامات، دریا کی بحالی کے کام بھی کیے جاتے ہیں۔ پچھلے دس سالوں کے دوران اس طرح کے کاموں کو نافذ کرنے کے لیے فرکا بیراج پروجیکٹ نے 165 کروڑ روپے خرچ کیے ہیں۔
غیر ساختی اقدامات کے لیے، سنٹرل واٹر کمیشن  ایک نوڈل تنظیم ہے ، جسے ملک میں سیلاب کی پیشن گوئی اور سیلاب کی ابتدائی انتباہ دینے کا کام سونپا گیا ہے۔ سی ڈبلیو سی کے پاس 16 سیلاب کی پیش گوئی کرنے والے اسٹیشن ہیں،  اور ریاست مغربی بنگال میں 80 گیج اسٹیشن ہیں۔ 31 دسمبر 2021 کو ختم ہونے والے سیلاب سیزن 2021 کے دوران، مغربی بنگال کے لیے کل 488 پیشین گوئیاں جاری کی گئی ہیں،جن میں سے 466 درستگی کی حد کے اندر پائی گئی ہیں جو کہ 95.49 فیصد تک کام کرتی ہیں۔
۰۰۰۰۰۰۰۰


U-9477
(Visitor Counter : 64